CELEX: 32015R0639
Language: mt
Date: 2015-04-23 00:00:00
Title: Regolament tal-Kummissjoni (UE) 2015/639 tat-23 ta' April 2015 li jemenda l-Anness III tar-Regolament (KE) Nru 1333/2008 tal-Parlament Ewropew u tal-Kunsill fir-rigward tal-użu tad-diossidu tas-silikon (E 551) fil-kopolimeru ta' trapjant ta' alkoħol poliviniliku-polietilenglikol (E 1209) (Test b'rilevanza għaż-ŻEE)

24.4.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 106/16
            
         REGOLAMENT TAL-KUMMISSJONI (UE) 2015/639
   tat-23 ta' April 2015
   li jemenda l-Anness III tar-Regolament (KE) Nru 1333/2008 tal-Parlament Ewropew u tal-Kunsill fir-rigward tal-użu tad-diossidu tas-silikon (E 551) fil-kopolimeru ta' trapjant ta' alkoħol poliviniliku-polietilenglikol (E 1209)
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 1333/2008 tal-Parlament Ewropew u tal-Kunsill tas-16 ta' Diċembru 2008 dwar l-addittivi tal-ikel (1), u b'mod partikolari l-Artikolu 10(3) tiegħu,
   Billi:
   
               (1)
            
            
               L-Anness III tar-Regolament (KE) Nru 1333/2008 jistabbilixxi lista tal-Unjoni ta' addittivi tal-ikel approvati għall-użu fl-ikel, f'enżimi tal-ikel, f'aromatizzanti, f'nutrijenti u l-kundizzjonijiet tal-użu tagħhom.
            
         
               (2)
            
            
               Dawn il-listi jistgħu jiġu aġġornati skont il-proċedura komuni msemmija fl-Artikolu 3(1) tar-Regolament (KE) Nru 1331/2008 tal-Parlament Ewropew u tal-Kunsill (2), jew b'inizjattiva tal-Kummissjoni inkella wara talba.
            
         
               (3)
            
            
               Ir-Regolament tal-Kummissjoni (UE) Nru 685/2014 (3) jawtorizza l-użu tal-kopolimeru ta' trapjant ta' alkoħol poliviniliku-polietilenglikol (kopolimeru ta' trapjant PVA-PEG) (E1209) fis-supplimenti tal-ikel f'forma solida.
            
         
               (4)
            
            
               Bil-għan li jittejjeb il-fluss tal-proprjetajiet tal-polimeru fi trab, id-diossidu tas-silikon (E 551) jintuża fil-kopolimeru ta' trapjant PVA-PEG. L-ammont ta' diossidu tas-silikon li mistenni jgħaddi fl-ikel finali permezz tal-użu tal-kopolimeru ta' trapjant PVA-PEG huwa ta' 300-500 mg/kg. F'dan il-livell id-diossidu tas-silikon m'għandu l-ebda funzjoni teknoloġika fis-suppliment tal-ikel.
            
         
               (5)
            
            
               L-Awtorità Ewropea dwar is-Sigurtà fl-Ikel ivvalutat is-sigurtà tal-kopolimeru ta' trapjant PVA-PEG meta jintuża bħala addittiv tal-ikel u kkonkludiet li l-użu tiegħu f'supplimenti tal-ikel bħala rita ta' kisi mhuwiex ta' tħassib għas-sigurtà għall-użi proposti (4). Il-valutazzjoni tas-sikurezza inkludiet wkoll l-użu speċifikat tad-diossidu tas-silikon f'kopolimeru ta' trapjant PVA-PEG.
            
         
               (6)
            
            
               Huwa għalhekk xieraq li jiġi awtorizzat l-użu tad-diossidu tas-silikon fil-kopolimeru ta' trapjant PVA-PEG.
            
         
               (7)
            
            
               Il-Parti 2 tal-Anness III tar-Regolament (UE) Nru 1333/2008 għandha għalhekk tiġi emendata skont dan.
            
         
               (8)
            
            
               Il-miżuri previsti f'dan ir-Regolament huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf.
            
         ADOTTAT DAN IR-REGOLAMENT:
   Artikolu 1
   Il-Parti 2 tal-Anness III tar-Regolament (KE) Nru 1333/2008 hi emendata kif jidher fl-Anness ta' dan ir-Regolament.
   Artikolu 2
   Dan ir-Regolament jidħol fis-seħħ fl-għoxrin jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-23 ta' April 2015.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 354, 31.12.2008, p. 16.
   
      (2)  Ir-Regolament (KE) Nru 1331/2008 tal-Parlament Ewropew u tal-Kunsill tas-16 ta' Diċembru 2008 li jistabbilixxi proċedura ta' awtorizzazzjoni komuni għall-addittivi ta' l-ikel, l-enżimi ta' l-ikel u l-aromatizzanti ta' l-ikel (ĠU L 354, 31.12.2008, p. 1).
   
      (3)  Ir-Regolament tal-Kummissjoni (UE) Nru 685/2014 tal- 20 ta' Ġunju 2014 li jemenda l-Anness II tar-Regolament (KE) Nru 1333/2008 tal-Parlament Ewropew u tal-Kunsill u l-Anness tar-Regolament tal-Kummissjoni (UE) Nru 231/2012 rigward l-użu tal-kopolimeru ta' trapjant ta' alkoħol poliviniliku-polietilenglikol fis-supplimenti tal-ikel solidu (ĠU L 182, 21.6.2014, p. 23)
   
      (4)  EFSA Journal 2013; 11(8):3303.
   
      ANNESS
      Fil-Parti 2 tal-Anness III tar-Regolament (KE) Nru 1333/2008, l-annotazzjoni li ġejja qed tiddaħħal wara t-tielet annotazzjoni għall-addittiv tal-ikel E 551:
      
         
                     “E 551
                  
                  
                     Diossidu tas-silikon
                  
                  
                     5 000  mg/kg fil-preparazzjoni
                  
                  
                     E1209 kopolimeru ta' trapjant ta' alkoħol poliviniliku-polietilenglikol”